open-index/open-wikipedia-markdown huggingface dataset:
கோதாவரி தொடருந்து நிலையம்

**கோதாவரி ரயில் நிலையம்** (நிலைய குறியீடு:GVN) இந்தியாவின் ஆந்திர மாநிலத்திலுள்ள ராஜமுந்திரியின் புறநகர் பகுதியில் அமைந்துள்ள தொடருந்து நிலையமாகும்.இதுதெற்கு மத்திய தொடருந்துமண்டலத்தில் உள்ள விஜயவாடா தொடருந்துக் கோட்டத்தில் அமைந்துள்ளது.

## வகைப்பாடு
கோதாவரி தொடருந்து நிலையம் *டி–வகை*  நிலையமாக வகைப்படுத்தப்பட்டுள்ளது. 

## வளர்ச்சி
தெற்கு மத்திய தொடருந்து மண்டலம் சமீபத்தில் தானியங்கி நுழைவுச்சீட்டு  வழங்கும் இயந்திரங்களை (ATVMs) இந்த நிலையத்தில் நிறுவியுள்ளது.

## மேற்கோள்கள்

## வெளி இணைப்புகள்
* Trains at Godavari railway station

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:ஆந்திரப் பிரதேசத் தொடருந்து நிலையங்கள்
குன்றாண்டார்கோயில் குகைக்கோவில்

**குன்றாண்டார் குடைவரைக் கோயில்** என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டம் குளத்தூர் வட்டத்திலுள்ள குன்னாண்டார் கோயில் ஊராட்சி ஒன்றியத்தில் அமைந்துள்ளது. இது புதுக்கோட்டை நகரத்திற்கு வடகிழக்கில்  36.2 கிலோ மீட்டர் தொலவில் உள்ளது. இது பல்லவ மன்னர்களால் கட்டமைக்கப்பட்ட குடைவரைக் கோயில் ஆகும். இது எட்டாம் நூற்றாண்டில் கட்டமைக்கப்பட்டிருப்பதாக நம்பப்படுகிறது. இதன் நீட்டிக்கப்பட்ட கட்டிடப்பகுதியானது சாளுக்கிய சோழ மன்னர்கள் மற்றும் விஜயநகர பேரரசினால்  கட்டமைக்கப்பட்டுள்ளன. இக்குடைவரை **பிற்கால** பல்லவர் மற்றும்  சோழர்  கலைப்பாணியில் உள்ளது. இங்கு பிற்கால சோழர்கள், பாண்டியர்கள், மற்றும் விஜயாலய பேரரசின் கல்வெட்டுகளை கொண்டிருக்கும் ஒரு கற்கோயிலாக உள்ளது.

தற்போது இக்கோயில் இந்திய தொல்லியல் துறையின் பராமரிப்பில் இருந்து வருகிறது.

## அமைவிடம்
கடல் மட்டத்திலிருந்து சுமார் 127 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°34'55.5"N, 78°53'51.7"E (அதாவது, 10.582087°N, 78.897687°E) ஆகும்.

## வரலாறு
குன்றாண்டார்கோயில் என்பது குன்று -ஆண்டான்-கோயில் என்கிற பொருள்படும் வகையில் குன்றை ஆட்சி செய்யும் இறைவனை முன்னிறுத்தி பெயரிடப்பட்டுள்ளது. இந்தப்பகுதியை ஏழாம் நூற்றாண்டு தொடங்கி ஒன்பதாம் நூற்றாண்டு தொடக்கம் வரை பல்லவர்களின் கீழ் முத்தரையர்கள் ஆட்சி செய்துள்ளனர். இதன் பிறகு பிற்கால சோழர்களால் கைப்பற்றபட்டுள்ளது. 

குடைவறை கோவிலானது இரண்டாம் நந்தி வர்மன் பல்லவனின் (கி.பி.710 - 775) துணை ஆட்சியாளராக விளங்கிய முத்தரையர் மன்னரால் கட்டப்பட்டுள்ளது.

நந்திவர்மன் மற்றும் அவரது மகன் தந்திவர்மன் காலத்தைய முற்கால கல்வெட்டுகள் திருவாதிரை வழிபாட்டு நிகழ்வுக்கு கொடை வழங்கிய செய்திகள் பொறிக்கப்பட்டுள்ளது. சௌந்தர ராஜன் என்பவர் எட்டாம் நூற்றாண்டின் இடைக்காலத்தில் இக்கோவில் கட்டப்பட்டிருக்க வேண்டும் என்று உரைக்கிறார். இது தவிர்த்த ஏனைய கல்வெட்டு பொறிப்புகள் சோழர்கள், சாளுக்கியர்கள், பாண்டியர்கள், விஜயநகர பேரரசை சார்ந்தவையாக உள்ளன. பதினான்காம் நூற்றாண்டில் கிராமமானது கள்ளர் சமூகத்தினரால் இரு பகுதியாக பிரிக்கப்பட்டது இங்குள்ள கல்வெட்டுகளில் தவறு செய்பவர்களுக்கு வழங்கப்படும் தண்டனைகள், வரி வசூல் செய்யும் நடைமுறைகள் குறித்த கல்வெட்டுகள் உள்ளன

இக்கோவில் தற்போது இந்தியத் தொல்லியல் துறையின் கட்டுப்பாட்டில் பாதுகாக்கப்பட்டு வருகிறது.

## கட்டுமான நுட்பம்
இடது|thumb|200x200px|நூற்றுக்கால் மண்டபம்
தமிழ்நாட்டிலுள்ள புதுக்கோட்டை மாவட்டத்தின் குன்றாண்டார்கோயில் ஒரு பாறையில் அமைந்த குடைவறை கோவிலாகும் அது மட்டுமின்றி குடைவறையில் மாறுபட்ட நிலைகளில் சிவன் சிலைகள் அமைக்கப்பட்டுள்ளது. லிங்க வடிவிலான மூலவர் கிழக்கு நோக்கிய திருகுன்றக்குடி ஈசனை பர்வதகிரீசுவரராக வழிபடுகின்றனர். கருவறையும் அர்த்த மண்டபமும் எவ்வித வேலைப்பாடுகளுமின்றி உள்ளன. அறையை கல்தூண்கள் தாங்கி நிற்கின்றன. மூலவரின் இருபுறங்களிலும் துவாரபாலகர் சிலைகள் அமைந்துள்ளன. இதில் ஒரு சிலை முத்தரையர் என்றும் ஏனையது அவரது உதவியாளர் எனவும் கருதப்படுகிறது.

## முக்கியத்துவம்
குடைவறை கட்டிடக்கலைக்கான சோழர் கலைப்பாணி மற்றும் பல்லவ கட்டிடக்கலைக்கான உதாரணமாகும். இங்கு உள்ள சிவன், பார்வதி மற்றும் சேயோன் முருகனோடு காட்சிதரும் மிக முக்கியமான இளமுருகன் வெண்கலச்சிலை  மண்டபத்தின் மத்தியில் நிலையாக வைக்கப்பட்டுள்ளது

## மேற்கோள்கள்

பகுப்பு:தமிழக தொல்லியற்களங்கள்
பகுப்பு:தமிழ்நாட்டில் உள்ள சிவன் கோயில்கள்
பகுப்பு:புதுக்கோட்டை மாவட்டத்திலுள்ள இந்துக் கோயில்கள்
பகுப்பு:புதுக்கோட்டை மாவட்டம்
பகுப்பு:இந்தியக் குடைவரைக் கோயில்கள்
பஞ்சசூலி

**பஞ்சசூலி** (Panchachuli) (पंचाचुली), இந்தியாவின் உத்தரகாண்ட் மாநிலத்தின் குமாவுன் கோட்டத்தில் உள்ள பிதௌரகட் மாவட்டத்தில் உள்ள  இமயமலையில், 6904 மீட்டர் உயரத்தில் பனிபடர்ந்த கொடுமுடிகளுடன் கூடியது.

26 மே 1973 அன்று பஞ்சசூலி மலையின் இந்த ஐந்து கொடுமுடிகளை, மகேந்திர சிங் என்பவர் தலைமையிலான  இந்திய - திபெத் எல்லைக் காவல்படையினர் முதன் முதலில் அடைந்து சாதனை படைத்தனர்.  

## மேற்கோள்கள்

## வெளி இணைப்புகள்
*–பஞ்சசூலி மலை -காணொளி]

பகுப்பு:உத்தராகண்டத்தின் புவியியல்
பகுப்பு:இமயமலைத் தொடர்
பகுப்பு:பிதௌரகட் மாவட்டம்
நல்லூர்க்கோணம்

**நல்லூர்க்கோணம்** (Nalloorkonam) என்பது கன்னியாகுமரி மாவட்டத்தில் உள்ள அருமனை பேரூராட்சிக்குட்பட்ட ஒரு சிறிய கிராமமாகும். இங்கு இரப்பர் விவசாயம் மிகுதியாக மேற்கொள்ளப்படுகிறது. போதுமான மழை ஆண்டு முழுவதும் கிடைப்பதால் வேளாண்மை இக்கிராம மக்களின் முக்கியத் தொழிலாக உள்ளது.
சுமார் 15 ஆண்டுகளுக்கு முன் நல்லூர்கோணம் கிராமத்தில் மண்ணிற்கு அடியில் புதையுண்டு இருந்த முதுமக்களின் தாழி கண்டுபிடிக்கப்பட்டது. ஆனால் இந்நிகழ்வு இதுவரை உலகிற்கு அறிவிக்கப்படவில்லை. இங்கு 'அயனிமுத்து தம்புரான்' என்ற கோயில் உள்ளது. 

இந்தக் கிராமத்தில் பல குளங்கள், நீரூற்றுகள், பல்வேறு தாவரங்கள், விலங்கினங்கள் தவிர இரப்பர் தோட்டங்கள் பலவற்றைக் கொண்டுள்ளது. 

## மேற்கோள்கள்
 

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
கேசவபுரம்

**கேசவபுரம்** (*Kesavapuram*) என்பது தமிழ்நாடு, கன்னியாகுமரி மாவட்டத்தில் உள்ள ஒரு சிறிய கிராமமாகும். இக்கிராமம் திருவட்டாறு நகரின் அருகில் அமைந்துள்ளது. பத்மநாபபுரம் சட்டசபை தொகுதிக்கு உட்பட்டும் கன்னியாகுமரி நாடாளுமன்ற தொகுதிக்கு உட்பட்டும் இந்தக் கிராமம் அமைந்துள்ளது. மார்த்தாண்டத்தில் இருந்து 7 கி.மீ. வடகிழக்காகவும், நாகர்கோவிலில் இருந்து 31 கி.மீ. வடக்கே அமைந்துள்ளது. 

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
வர்க்கமூல நாள்

**வர்க்கமூல நாள்** (*Square Root Day*) என்பது குறிப்பிட்ட நாளொன்றின் நாள் மற்றும் மாதங்களைக் குறிக்கும் எண்கள் இரண்டும் அந்நாளுக்குரிய ஆண்டினைக் குறிக்கும் நான்கு இலக்க எண்களில் வலதோர இரு இலக்க என்ணின் வர்க்கமூலமாக உள்ள நாளைக் குறிக்கும். 

எடுத்துக்காட்டு: 
2016 ஆம் ஆண்டு ஏப்ரல் மாதம் 4 ஆம் நாளானது 4/4/16 எனக் குறிக்கப்படுகிறது. இதில் நாள் மற்றும் மாதத்தைக் காட்டும் 4 என்ற எண்ணானது ஆண்டைக் காட்டும் ”16” இன் வர்க்கமூலமாக உள்ளது. மற்றொரு எடுத்துக்காட்டு மே 5, 2025 (5/5/25) ஆகும். இருபத்தியோராம் நூற்றாண்டின் இறுதி வர்க்கமூல நாள்  செப்டம்பர் 9, 2081 ஆக இருக்கும். 

## ஒரு நூற்றாண்டின் வர்க்கமூல நாட்கள்
ஒவ்வொரு நூற்றாண்டிலும் மொத்தம் 9 வர்க்கமூல நாட்களே ஏற்படும். எல்லா நூற்றாண்டுகளிலும் அதே ஒன்பது நாட்களே வர்க்கமூல நாட்களாக இருக்கும். அவை:
* 1.1.01
* 2.2.04
* 3.3.09
* 4.4.16
* 5.5.25
* 6.6.36
* 7.7.49
* 8.8.64
* 9.9.81

அடுத்தடுத்த வர்க்கமூல நாட்களுக்கு இடைப்பட்ட ஆண்டுகளின் எண்ணிக்கை தொடர் ஒற்றையெண்களாக அமைவைதைக் காணலாம்:
: 3, 5, 7, 9, 11, 13, 15, 17. 
ஒவ்வொரு ஒற்றையெண்ணும் அடுத்தடுத்துள்ள இரு வர்க்க எண்களின் வித்தியாசமாக இருக்குமென்ற பண்பை இது காட்டுகிறது.

## அறிமுகம்
கணிதத்தின் இந்தப் பண்பை அறிமுகப்படுத்தியவர் **ரோன் கார்டன்** என்ற கலிஃபோர்னிய உயர்நிலைப் பள்ளி ஆசிரியராவார்.  அமெரிக்கப் பள்ளிகளில் இந்த ஒன்பது நாட்களும் அறிவிக்கப்படாத விடுமுறை நாட்கள் ஆகும்.

## மேற்கோள்கள்

பகுப்பு:சிறப்பு நாட்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தவளை மலை காட்சி முனை

**தவளை மலை காட்சி முனை** *(Frog Hill View Point)* இந்தியாவின் தமிழ்நாட்டிலுள்ள                      நீலகிரி மாவட்டம் கூடலூர் - உதகமண்டலம்  பிரதான சாலையில் கூடலுரிலிருந்து 12 கிலோ மீட்டர் தொலைவில் தவளை மலை காட்சி முனை அமைந்துள்ளது .

தவளை மலை பகுதியில் ஒன்று அல்லது இரண்டு மணி நேரப் போக்குவரத்துச் சிக்கல் ஒரே நேரத்தில் நீடிக்கும். நீண்ட செங்குத்து மலையேறும் நெடுஞ்சாலையில் பேருந்துகளும் கனரக லாரிகளும் அதிகமாகச் செல்வது இப்போக்குவரத்துச் சிக்கல்களுக்கான காரணமாகும். தமிழ்நாடு, கேரளா, கர்நாடகா ஆகிய மூன்று மாநிலங்களைச் சேர்ந்த நீண்ட வகைப் பேருந்துகள் இங்குள்ள ஊசி முனை வளைவுகளில் பயணிக்கின்றன. கேரளாவிலிருந்து இங்கு வருகை தரும் சுற்றுலாப் பயணிகள் காலை நேரங்களில் அதிக எண்ணிக்கையில் வருகிறார்காள். அவர்கள் அனைவரும் அன்றைய தினமே மாலையில் மலையிலிருந்து கீழே இறங்கிவிடுகிறார்கள் என்பது மற்றொரு காரணமாகும்.

## மேலும் காண்க
* முதுமலை தேசியப் பூங்கா
* கூடலூர் (நீலகிரி)
* பைக்காரா ஆறு
* ஊசி பாறை காட்சி முனை

## மேற்கோள்கள்

பகுப்பு:நீலகிரி மாவட்ட சுற்றுலாத் தலங்கள்
மஞ்சாலுமூடு

**மஞ்சாலுமூடு** (*Manjalumoodu*) என்பது தமிழ்நாட்டின் கன்னியாகுமரி மாவட்டத்திலுள்ள ஒரு சிறிய கிராமமாகும்.
## அமைவிடம்
கடல் மட்டத்திலிருந்து சுமார் 78.62 மீ. உயரத்தில், () என்ற புவியியல் ஆள்கூறுகள் கொண்டு மஞ்சாலுமூடு அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், மஞ்சாலுமூடு ஊரின் மொத்த மக்கள்தொகை 6,840 பேர் ஆகும். இதில் 3,300 பேர் ஆண்கள் மற்றும் 3,540 பேர் பெண்கள் ஆவர்.

## விபரங்கள்
கைதகம், உத்தரங்கோடு, மாலைக்கோடு, முக்கூட்டுக்கல், திடுமாந்தோட்டம் ஆகியவை மஞ்சாலுமூட்டை சுற்றியுள்ள கிராமங்களாகும். இது மேற்குத் தொடர்ச்சி மலையின் அடிவாரத்திற்கு மிக அருகில் உள்ளது. கிராமத்திலுள்ள நிலம் அனைத்தும் இரப்பர் அறுவடைக்குப் பயன்படுத்தப்படுகிறது. இரப்பர் மரத்தில் இருந்து இரப்பர் பால் (லேடெக்ஸ்) சேகரிக்கப்படும். இந்த பகுதியில் இரப்பர் தட்டுதல் முக்கிய தொழிலாகும். மஞ்சாலுமூடு கிராமத்திற்கு அருகில் விளவங்கோடு உள்ளது.

## கல்வி
### கல்லூரி
நாராயணகுரு பொறியியல் கல்லூரி மஞ்சாலுமூட்டிற்கு அருகில் உள்ளது.
## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
ஆண் மலட்டுத் தாவரம்

**ஆண் மலட்டுத் தாவரம்** என்பது மகரந்தத்தை உற்பத்தி செய்ய இயலாத தாவரங்களைக் குறிப்பதாகும். இழைமணி டி.என்.ஏவில் ஏற்படும் பிறழ்வுகளால் (திடீர் மாற்றம்) மகரந்தங்களுக்கு உணவளிக்கும் *டப்பீட்டல்  செல்கள்*  பாதிப்படைவதால் இத்தாவரங்களுக்கு மலட்டுத் தன்மை ஏற்படுகிறது. திடீர் மாற்றத்தால் மைட்டோகாண்டிரியா உடைவதனால் குறிப்பிட்ட இந்தச் செல்கள் இறந்து விடுகின்றன. மேலும் மகரந்த உற்பத்தியும் பாதிக்கப்படுகிறது. இது ஒரு மாற்று வழியாக மரபணு மாற்றப்பட்ட ஆண் மலட்டுத் தாவரங்களில் நச்சு கொண்ட மாற்றுமரபணுக்களை டப்பீட்டத்தில் நுழைப்பதன் மூலம் கலப்பின விதைகளை உருவாக்க வழிவகுக்கின்றது.  

## மேற்கோள்கள்

பகுப்பு:தாவர இனப்பெருக்கம்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
சி. சண்முகவேல்

**சி. சண்முகவேல்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2001 ஆம் ஆண்டுகளில் நடந்த சட்டமன்றத் தேர்தலில், மடத்துக்குளம் சட்டமன்றத் தொகுதியிலிருந்தும், பின்னர் 2006 ஆம் ஆண்டு சட்டமன்றத் தேர்தலில், உடுமலைப்பேட்டை தொகுதியிலிருந்தும், அண்ணா திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார். அதில் அவர் ஒரு குறுகிய காலத்தில் மட்டுமே  அமைச்சராகப் பணியாற்றினார்.

இவர் முன்னாள் கிராமப்புற தொழில்துறை அமைச்சர் ஆவர். இவரது மோசமான ஆட்சிக் காரணமாக மூன்றாவது அமைச்சரவை மறுசீரமைப்பு மூலம் ஐந்து மாதகாலப்பகுதியிலேயே அன்றைய முதல்வரான ஜெயலலிதாவால்  பணி நீக்கம் செய்யப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக முன்னாள் அமைச்சர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
வி. ராமசாமி

**வி. ராமசாமி** (வேலாயுதம் இராமசாமி) (*V. Ramasamy*) ஓர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார்.1989 தேர்தலில் திருச்செங்கோடு தொகுதியில் இந்திய பொதுவுடமைக் கட்சி வேட்பாளராகப் போட்டியிட்டு தமிழ்நாடு சட்டசபைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:1925 பிறப்புகள்
சோ. இராசாராமன்

**சோ. இராசாராமன்** (*S. Rajaraman*) ஓர் இந்திய அரசியல்வாதியும் முன்னாள் தமிழ்நாடு சட்டமன்ற உறுப்பினரும் ஆவார். 1980, 1984 மற்றும் 1991ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தலில் பாபநாசம் சட்டமன்றத் தொகுதியிலிருந்து, இந்திய தேசிய காங்கரசு (இந்திரா) வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
சோரியம்பட்டி

**சோரியம்பட்டி** (*Soriyampatti*) ன்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மோபிரிபட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், அரூரில் இருந்து 4 கிலோமீட்டர் தொலைவிலும் அமைந்துள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 301 குடும்பங்களும் 1,197 மக்களும் வசிக்கின்றனர். இதில் 633 ஆண்களும் 564 பெண்களும் அடங்குவர்.

## மேற்கோள்

## வெளி இணைப்புகள்
* http://www.mapsofindia.com/villages/tamil-nadu/dharmapuri/harur/soriyampatti.html
* http://vlist.in/sub-district/05886.html

பகுப்பு:தர்மபுரி மாவட்டத்திலுள்ள கிராமங்கள்
சேலத்துப் பட்டு

**சேலத்துப் பட்டு** (*Salem Silk*) **சேலம் வெண்பட்டு** என்றும் அழைக்கப்படுவது, தமிழ்நாட்டின், சேலத்தில் தயாாிக்கப்படும் பட்டு ஆடைகளைக் குறிப்பிடுவது ஆகும். இப்பட்டுக்கு அறிவுசாா் சொத்துாிமை அல்லது புவி சாா் குறியீடு வழங்கப்பட்டுள்ளது. சேலம் பகுதியில் பாரம்பரியமாக சௌராட்டிரர் சமூகத்தை சேர்ந்தவர்கள் இந்த சேலம் வெண்பட்டுயை தயாரித்து வருகின்றனர்.
## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்கள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:புடவைகள்
பகுப்பு:சேலம் மாவட்டம்
பகுப்பு:இந்தியாவில் பட்டு
வி. ஆறுமுகம்

**வி. ஆறுமுகம்** (*V. Arumugam*) இந்தியாவைச் சேர்ந்த ஓர் அரசியல்வாதி ஆவார். இவர் முன்னாள் தமிழ்நாடு சட்டமன்ற உறுப்பினராகவும் அறியப்படுகிறார். 1952ஆம் ஆண்டு நடைபெற்ற தமிழ்நாடு சட்டமன்றத் தேர்தலில் திருச்செந்தூர் தொகுதியில் போட்டியிட்டு இந்திய தேசிய காங்கிரசு வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார். இந்த தொகுதியிலிருந்து தேர்ந்தெடுக்கப்பட்ட இரண்டு உறுப்பினர்களில் ஒருவராக இவர் இருந்தார். மற்றொரு உறுப்பினர் சி. பா. ஆதித்தனார் ஆவார். இவர் கிசான் மசுதூர் பிரஜா கட்சியினைச் சார்ந்தவர்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
ஜிசாட்-17

**ஜிசாட்-17**(GSAT-17) ஒரு இந்திய தகவல் தொடர்பு செயற்கைக்கோள் ஆகும். இச்செயற்கைக் கோள் இந்திய விண்வெளி ஆய்வு மையத்தால் உருவாக்கப்பட்ட இந்திய செயற்கைக்கோளாகும். இந்த செயற்கைக்கோளானது, 24 C-கற்றை, 2 தாழ்நிலை சி-கற்றை, 12 உயர்நிலை சி-கற்றை, 2 சிxஎஸ் (C-கற்றை மேலே/S-கற்றை கீழே), மற்றும் 1 எஸ்xசி (S-கற்றை மேலே/C-கற்றை கீழே)  வாங்கியனுப்பிகளைக் கொண்டதாகும். இச்செயற்கைக்கோள் தகவல் தொடர்பு மற்றும் தேடுதல் மற்றும் மீட்புப் பணிகளுக்கான வாங்கியனுப்பிகளைக் கூடுதலாகக் கொண்டுள்ளது. விண்ணில் ஏவப்பட்ட தருணத்தில், ஜிசாட்-17 ஆனது இந்திய விண்வெளி ஆய்வு மையத்தால் கட்டமைக்கப்பட்ட செயற்கைக்கோள்களிலேயே எடை மிகுந்ததாக இருந்துள்ளது.

இந்த செயற்கைக்கோளானது 28 சூன் 2017 அற்று ஏரியேன் 5 ஈசிஏ மூலமாக பிரெஞ்சு கயானாவில் உள்ள கெளரவ் என்ற ஆய்வு மையத்திலிருந்து அனுப்பப்பட்டது. இந்த செயற்கைக்கோள் இந்திய விண்வெளி மையத்தால் உருவாக்கப்பட்டு ஏரியன் விண்வெளி அமைப்பால் ஏவப்படும் 21 ஆவது செயற்கைக்கோள் ஆகும்.

## மேற்கோள்கள்

பகுப்பு:இந்திய செயற்கைக்கோள்கள்
எதிர் புரோத்தன்

**எதிர் புரோத்தன்** அல்லது **எதிர்நேர்மின்னி** (*Antiproton*) என்பது புரோத்தன் எதிர்மத் துகள் ஆகும். பொதுவாக எதிர் புரோத்தன்கள் நிலைப்புத்தன்மையுடையவை. ஆனால் புரோத்தன்களுடன் மோதி அழிவுற்று ஆற்றலாக மாறுகிறது. 1933 ஆம் ஆண்டில் பால் டிராக் என்ற அறிவியல் அறிஞர், தனது நோபல் பரிசுக்கான உரையில் எதிர் புரோத்தனின் மின்னுாட்டம் −1 எனவும், புரோத்தனின்  மின்னுாட்டம் +1 எனவும் குறிப்பிட்டிருந்தார்.

## வரலாறு
*1928 ஆம் ஆண்டு பால் டிராக் வெளியிட்ட டிராக் சமன்பாட்டில், ஐன்ஸ்டைனின் ஐன்ஸ்டீனின் பொருண்மை - ஆற்றல் சமன்பாட்டிற்கு (E = mc^2) நேர், (positive) எதிர் (negative) தீர்வுகள் இருப்பதைக் கண்டறிந்தார்.
*பாசிட்ரான் என்ற இலத்திரனின் எதிர்மத் துகள் இருப்பதைக் கண்டறிந்தார். பாசிட்ரான்கள் நேர் மின்னுாட்டமும், எதிர் தற்சுழற்சியும் (opposite spin) கொண்டிருந்தன.
*1955 ஆம் ஆண்டு எமிலியோ செக்ரி (Emilio Segrè) & ஓவன் சாம்பர்லென் (Owen Chamberlain) ஆகிய அறிவியல் அறிஞர்கள், கலிபோர்னியா பல்கலைக்கழகத்தில் உள்ள பிவாட்ரான் என்ற துகள் முடுக்கி மூலம் எதிர்மத் துகள், எதிர் புரோத்தன் இருப்பது சோதனை மூலம் நிரூபிக்கப்பட்டது. இதற்காக இவர்கள் 1959 ஆம் ஆண்டு நோபல் பரிசு பெற்றனர்.
*2 மேல் குவார்க்குகளும், 1 கீழ் குவார்க்கும் () இணைந்து எதிர் புரோத்தனை உருவாக்குகின்றன.
*எதிர் புரோத்தனின் பண்புகளும், புரோத்தனின் பண்புகளும் ஒத்திருப்பது கண்டறியப்பட்டது. எதிர் புரோத்தனின் மின்னுாட்டம் மற்றும் காந்தத் திருப்புத்திறன் புரோத்தனிற்கு சம அளவிலும், எதிர் திசையிலும் இருப்பதும் அறியப்பட்டது.
*துகளும், எதிர்மத் துகளும் பெரு வெடிப்புக் காலத்திலிருந்து ஒன்றையொன்று அழிக்காமல் இருப்பதற்கு காரணம் அண்டத்தில் எதிர்மத் துகள்களின் எண்ணிக்கை மிகவும் குறைவு.

## எதிர் புரோத்தான் கண்டுபிடிப்பு
*காசுமிக் கதிர்கள் கண்டறியப்பட்ட காலத்திலேயே எதிர்மத் துகள்களும் கண்டறியப்பட்டன. காசுமிக் கதிர்களின் மோதல்களின் போது புரோத்தனும் எதிர் புரோத்தனும் உருவாவது கண்டறியப்பட்டது. A என்பத உட்கரு எனக் கொண்டால்:

: + A →  +  +  + A

() என்பது விண்மீன் திரள்களின் காந்தபுலத்துடன் தாெடர்புடையது.

*காசுமிக் கதிர்கள் மோதல்களின் போது உருவாகும் நிறமாலையில் எதிர் புரோத்தன்கள் இருப்பது உறுதிசெய்யப்பட்டது. 
*ஐரோப்பிய அணு ஆராய்ச்சி நிறுவனம் எதிர் புரோத்தன்களின் நிலைப்புத்தன்மை குறைவு எனக் கண்டறியப்பட்டது.
*பெர்மி ஆய்வகத்திலும் எதிர் புரோத்தன்களின் இருப்பது உறுதிசெய்யப்பட்டது.

## சில குறிப்புகள்
*எதிர் புரோத்தன் ஒரு எதிர்ம துகள்.
*எதிர் புரோத்தன் என்பது எதிர் மின்னுாட்டம் கொண்டவை.
*எதிர் புரோத்தன் என்பது எதிர் ஐதரசன் அணுக்கருவினால் ஆனது.
*எதிர் புரோத்தன், புரோத்தனுடன் மோதி அழியும் போது, அதிக ஆற்றலை வெளியேற்றுகிறது.

## மேலும் பார்க்க வேண்டியவை
*எதிர்ப் பொருள்

## மேற்கோள்கள்

பகுப்பு:அணுவகத் துகள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
இந்தியாவில் சாதிகள் (நூல்)

**இந்தியாவில் சாதிகள்** என்பது அம்பேத்கர் எழுதிய ஒரு புத்தகம் ஆகும். இப்புத்தகத்தில் அம்பேத்கர் கூறியிருப்பது, உங்களுடைய சமூக அமைப்பை மாற்றாமல் நீங்கள் சிறிதுகூட முன்னேற்றம் காணமுடியாது. தற்காப்புக்கோ அல்லது போர் தொடுப்பதற்கோ மக்களை ஒன்று திரட்ட முடியாது. தேசிய இனத்தை உருவாக்க முடியாது. ஒரு ஒழுக்க பண்பை உருவாக்க முடியாது. சாதியை அடிப்படையாக வைத்து நீங்கள் எதை உருவாக்கினாலும், அது உடைந்து சிதறி உருப்படாமற் போகும் என்று கூறியுள்ளார்.

## மேற்கோள்கள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:பி. ஆர். அம்பேத்கர் எழுதிய நூல்கள்
பொன்மெய்யாண்டநல்லூர்

பொன்மெய்யாண்டநல்லூர் என்பது இந்தியாவின் தமிழ்நாட்டில் தஞ்சாவூர் மாவட்டத்தில் பாபநாசம் வட்டத்தில் அமைந்துள்ள ஒரு கிராமம் ஆகும்.

### மக்கட்தொகை
2001 மக்கள் தொகை கணக்கெடுப்பின்படி பொன்மெய்யாண்டநல்லூரில் மொத்த மக்கள் தொகை 619 பேர் ஆவர். இதில் 304 பேர் ஆண்கள் மற்றும் 315 பேர் பெண்கள் இருந்தனர். இதில் பாலின விகிதம் 1036, கல்வியறிவு விகிதம் 51.39.

## மேற்கோள்

* 

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தஞ்சாவூர் மாவட்டத்திலுள்ள கிராமங்கள்
ஆ. பாலுச்சாமி

**ஆ. பாலுச்சாமி** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினர் ஆவார். இவர் 1984-ல் நடைபெற்ற தமிழ்நாடு சட்டமன்ற தேர்தலில் பரமக்குடி சட்டமன்ற தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்கு தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பொன்குண்டு

**பொன்குண்டு** *(ponkundu)* என்பது இந்திய மாநிலம் தமிழ்நாட்டில் தஞ்சாவூர் மாவட்டத்தின் பட்டுக்கோட்டை வட்டத்தில் உள்ள ஒரு சிற்றூர் ஆகும்.

## மக்கள் தொகை
2001 மக்கள் தொகை கணக்கெடுப்பின்படி பொன்குண்டுவின் மொத்த மக்கள் தொகை 708 ஆகும். இதில் 331 பேர் ஆண்கள் மற்றும் 377 பேர் பெண்கள் ஆவர். பாலின விகிதம் 1139 கல்வியறிவு விகிதம் 74.92%

## இலக்கியத்தில்
புத்தமிழ் இலக்கிய பெண் எழுத்தாளர்களில் ஒருவரான கிருத்திகா எழுதிய இரண்டு பெயர்பெற்ற  தமிழ்ப் புதினங்கள் பொன்குண்டு சிற்றூரிலும் புகைநாட்டுவிலும் நிகழ்வுகளை விவரிக்கின்றன.

## மேற்கோள்

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தஞ்சாவூர் மாவட்டத்திலுள்ள கிராமங்கள்
ஊத்தங்கரை ஸ்ரீதேவி பூதேவி சமேத ஸ்ரீ வெங்கடரமண சுவாமி கோயில்

thumb|ஸ்ரீதேவி பூதேவி சமேத ஸ்ரீ வெங்கடரமண சுவாமி

**ஊத்தங்கரை ஸ்ரீதேவி பூதேவி சமேத ஸ்ரீ வெங்கடரமண சுவாமி திருக்கோயில்** என்பது கிருஷ்ணகிரி மாவட்டம், ஊத்தங்கரை நகரின் காந்தி சாலையில் அமைந்துள்ள ஒரு பெருமாள் கோயிலாகும். 
### பழமை
இக்கோயில் 2000களின் துவக்கத்தில் கட்டப்பட்டது என்றாலும் கூட சுமார் 200 ஆண்டுகளுக்கு முன்பு பஜனைக் கோயில் என்ற பெயரில் வழங்கப்பட்டு வந்துள்ளது. காலத்தின் மாற்றத்தாலும் இக்கோயிலில் இருந்த சிலைகள் காணாமல் போனதாலும் கோயில் முழுமையாக சிதிலமடைந்து விட்டமையால் புதிதாக கட்டப்பட்டு செயல்பட்டு வருகிறது.
### விழாக்கள்
இக்கோயிலில் தினமும் அதன் தினப்படிதாரர்களின் உதவியோடு சிறப்பு பூசைகள் நடைபெறுகிறன. ஒவ்வோர் சனிக்கிழமைகளிலும் பக்தர்கள் கூட்டம் அதிகமாக இருக்கும்.
மேலும் இக்கோயிலில் ஆண்டுதோறும் கீழ்க்கண்ட சிறப்பு விழாக்களும் சிறப்பாக நடைபெறுகிறது. இந்த விழா நாட்களில் சுவாமிக்கு சிறப்பு அபிஷேக ஆராதனைகளும், பிற்பகலில் சுவாமி திரு வீதி உலாவும் நடைபெறும்.

1. விஜயதசமி விழா
2. ராம நவமி
3. புரட்டாசி மாத மூன்றாவது சனி
4. கருட சேவை
5. கிருஷ்ண ஜெயந்தி
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்
பாட்டியின் கதை (குறுநாவல்)

***பாட்டியின் கதை***  ஆர். கே. நாராயணன் எழுதிய இந்த  குறுநாவலாகும் இக்குறுநாவலுக்கு அவரது சகோதரர் ஆர். கே. லக்ஷ்மணன் விளக்கப்படங்கள் வரைந்துள்ளார். 1992-ல் இந்திய சிந்தனை வெளியீடுகள் என்ற பதிப்பகத்தால் வெளியிடப்பட்டது. அது பின்னர் இந்தியாவுக்கு வெளியே *தி கிரான்டுமதர்சு டேல்* என்ற பெயரில் ஹெய்ன்மன் என்பவரால் 1993 இல் வெளியிடப்பட்டது  இந்த புத்தகம் ஆர். கே. நாராயணனின்  மற்ற புத்தகங்களைவிட, அவரது சோதனை போக்குகளை  வெளிப்படுத்தியது. ஆர். கே. நாராயணனின் பெரிய பாட்டி தன் கணவரைத் தேடி  நெடும் பயணம் செய்யக் கட்டாயப்படுத்தப்பட்டதை  நாராயணனிடத்தில் விவரித்த விவரங்களைக் கொண்டு எழுதப்பட்டுள்ளது..

## மேற்கோள்கள்

பகுப்பு:1992 புதினங்கள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பகுப்பு:ஆர். கே. நாராயணன் எழுதிய நூல்கள்
சி. ராமச்சந்திரன்

**சி. ராமச்சந்திரன்** (*C. Ramachandran*) ஓர் இந்திய அரசியல்வாதியும் மற்றும் தமிழ்நாட்டின் சட்டமன்ற உறுப்பினராக இருந்தவருமாவார். 1996 இல் நடந்த தமிழ்நாடு சட்டமன்றத் தேர்தலில் திருப்பரங்குன்றம் தொகுதியில் இருந்து திராவிட முன்னேற்றக் கழகத்தின் வேட்பாளராக தமிழ்நாடு சட்டப் பேரவைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
மாணிக்க ஊசித்தட்டான்

**மாணிக்க ஊசித்தட்டான்** ***(பிளாட்டிசைப்பா பிட்சிமோன்சி)***,  அல்லது **பிட்சிமோனின் நகை** குளோரோசைப்பிடே  குடும்ப  ஊசித்தட்டான்களின் ஓரினமாகும்.  இது தென் ஆப்பிரிக்காவைத் தாயகமாகக் கொண்ட இனமாகும்.  இது வாழிடம் மர்ங்களாலும் காடுகலாலும் சூழ்ந்த ஓடைகளும் ஆறுகளும் ஆகும்.
இது மிகச் சிறிய இனமாகும்; சிறகின் நீளம் 29 முதல் 34 மிமீ வரையும் சிறகு அகலம் 46 முதல் 54மிமீ வரையும் அமையும். முதிர்ந்த ஆண்தட்டானின் கழுத்து குரும்பட்டையுள்ள  மஞ்சட்சிவப்பு முதல் சிவப்பு நிறமாகத் திகழும். வயிறு தெளிந்த சிவப்பு, கருப்பு, நீலமாக அமையும். பெண்களும் இளவுயிரிகளும்  dark அடர்பழுப்பு முதல் காக்கி நிறத்தில் இருக்கும்.

ஊசித்தட்டான்களின் அறிவியல் பெயரான **"Zygopetera"** என்பது கிரேக்க மொழி சொல்லாகும். **zygo** என்றால் ஒன்றிணைந்த என்றும் **petera** என்றால் சிறகு என்றும் பொருள். இந்த பெயருக்கு ஏற்ப இவற்றின் சிறகுகள் இணைச் சிறகுகளே.உயர்ந்த மலைப்பகுதிகளில் குறிப்பாக மேற்கு தொடர்ச்சி மலைகளில் இந்த வகை மாணிக்க ஊசித்தட்டான்களை அதிகம் காணமுடியும்.

## காட்சிமேடை

P_fitzsimonsi_AManson_007950-2.jpg| ஆண் ஊசித்தட்டான்
P fitzsimonsi AManson 2014 03 08 7164.jpg| ஆண் ஊசித்தட்டான்கள்
P fitzsimonsi AManson 007510-1.jpg|முதிரா  ஆண் ஊசித்தட்டான்
P fitzsimonsi AManson 007510-2.jpg| முதிரா  ஆண் ஊசித்தட்டான் 


## மேற்கோள்கள்

## வெளி இணைப்புகள்
*
*
* '' Platycypha fitzsimonsi'' on African Dragonflies and Damselflies Online

பகுப்பு:தட்டான்கள் 

பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
ஒரு கிராமத்து நதி (கவிதை நூல்)

**ஒரு கிராமத்து நதி** என்னும் கவிதை நூல் எழுத்தாளர் சிற்பி பாலசுப்ரமணியம் அவர்களால் எழுதப்பட்டது. 1998இல் வெளியிடப்பட்ட இந்நூல் இதுவரை 11 முறை பதிப்பிடப்பட்டுள்ளது.

## நூல் விவரங்கள்
எழுத்தாளர் சிற்பி தனது சொந்த ஊரில் ஒடிய ஒரு நதியின் பயணத்தையும், அந்நதியோடு தனது நினைவலைகளையும் இந்நூலில் குறிப்பிட்டுள்ளார். இக்கவிதைத் தொகுப்பிற்கு 2002ஆம் ஆண்டிற்கான சாகித்திய அகாதமி விருது வழங்கப்பட்டது.

## மேற்கோள்கள்

பகுப்பு:சாகித்திய அகாதமி விருது பெற்ற தமிழ் நூல்கள்
பகுப்பு:தமிழ் கவிதை நூல்கள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கவிதா வெளியீடு நூல்கள்
தாமரை ஊசித்தட்டான்

**நீல வால் ஊசித்தட்டான்** *(blue-tailed damselfly)*  அல்லது **தாமரை  ஊசித்தட்டான்** (*  இசுனூரா எலிகன்சு*)  என்பது கோயெனாகிரியோனிடே குடும்பத்தைச் சேர்ந்த   ஊசித்தட்டான் ஆகும்.

## உள்ளினமும் வகையினங்களும்
எலிகன்சு உள்ளினத்தின் வகையினங்கள் பின்வருமாறு: 
**இசுனூரா எலிகன்சு எபினேரி* சுக்கிமிடு, 1938 
**இசுனூரா எலிகன்சு எலிகன்சு* (வாண்டர் இலிண்டன், 1820) 
**இசுனூரா எலிகன்சு பொந்திகா* சுக்கிமிடு, 1939 
**இசுனூரா எலிகன்சு f. இன்புசுகான்சு* 
**இசுனூரா எலிகன்சு f. இன்புசுகான்சு-அபுசொலீட்டா* 
**இசுனூரா எலிகன்சு f. உரூபெசென்சு* 
**இசுனூரா எலிகன்சு f. டய்பிகா* 
**இசுனூரா எலிகன்சு f. வயோலாசியா*

## விவரிப்பு

தாமரை ஊசித்தட்டான் (*Ischnura elegans*) இனத்தின் உடல் 27 முதல் 35 மிமீ வரை வளரும்; சிறகு அகலம் 35 மிமீ வரை அமையும். பின்னிறகுகளின் நீளம் 14 முதல் 20 மிமீ வரை அமையலாம். முதிர்ந்தா ஆண் தாமரைத் தட்டானின் தலையும் கழுத்தும் நீலமும் கருப்பும் கலந்த பாணியில் இருக்கும்.  முன்னிறகுகளில் இருநிற சிறகுச்சூலகம்  அமையும். கண்கல் நீல நிறத்தில் இருக்கும். They have a largely black abdomen with very narrow pale markings where each segment joins the nextமெட்டாம் உடல் துண்டம் வெளிர்நீலமாக இருக்கும். என்றாலும், முழு வெளிர்நீலத்திலும் கூட இருக்கலாம்.  ஓய்வில்,  பெரும்பாலான  ஊசித்தட்டான்களின் சிறகுகள் பின்புறம்  ஒன்றி மடிந்திருக்கும். ஆனால், தட்டான்களின் இறகுகள் வெளியே தட்டையாக நீட்டிக் கொண்டிருக்கும்.   ஆண் இளவுயிரியின் கழுத்தில் பசுமைநிழல் தட்டும்.

பெண் தாமரை ஊசித்தட்டான்கள் பலவகை நிற வடிவங்களைக் கொண்டுள்ளன. 

இவை வண்ணத்துப் பூச்சி, பட்டாம் பூச்சி, கொசு, ஈக்கள் உள்ளிட்ட பூச்சிகளை உண்டு அவற்றின் இனத்தைக் கட்டுப்படுத்துவனவாகக் காணப்படுகின்றன. மேற்கு தொடர்ச்சி மலையின் 2300 மீட்டர் உயரத்திலும் தாமரை ஊசித் தட்டான்கள் பறப்பதை அறிவியலாளர்கள் கண்டு பிடித்துள்ளனர்.

## பரவல்
இந்த ஊசித்தட்டான் இனம் பெரும்பாலும்  ஐரோப்பாவிலும் and நடுவண் கிழக்கு, தென்கிழக்கு ஆசியப் பகுதிகளிலும் வாழ்கிறது.  இது ஒரு பொது  ஊசித்தட்டான் இனமாகும்.

## வாழிடம்
ஊசித் தட்டான்கள் தேங்கிய அல்லது மெதுவாக நீர்பாயும் தாழ்நிலச் சூழலிலும் சதுப்பு நிலத்திலும் மாசுற்ற நீர்ப் பகுதியிலும்  வாழ்கின்றன.

## காட்சிமேடை

File:Blue-tailed damselflies (Ischnura elegans) mating, female typica 2.jpg|புணர்ச்சி, f. *typica* இனப் பெண்தட்டானோடு
File:Blue-tailed damselfly (Ischnura elegans) nymph.jpg| இளவுயிரி
File:Ischnura elegans emerging.jpg|பொரித்தல்நிலை
File:Blue-tailed damselfly (Ischnura elegans) immature male.jpg|முதிரா  ஆண்தட்டான்
Blue-tailed damselfly (Ischnura elegans) teneral female rufescens.jpg|*உரூபெசுசென்சு*   முதிரா பெண்தட்டான்
File:Blue-tailed damselfy (Ischnura elegans) female rufescens.jpg|*உரூபெசுசென்சு*  இனப் பெண்தட்டான்
File:Blue-tailed damselfly (Ischnura elegans) female violacea 2.jpg|*வயோலாசியா* இனப் பெண்தட்டான்
File: Blue-tailed damselfly (Ischnura elegans) female rufescens-obsoleta 2.jpg|*உரூபெசுசென்சு-அபுசொலீட்டா* இனப் பெண்த்ட்டான்


## மேற்கோள்கள்

## வெளி இணைப்புகள்
* 
* 

பகுப்பு:ஊசித்தட்டான்கள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
ரகசிய அருங்காட்சியகம்

**இரகசிய அருங்காட்சியகம்** அல்லது **இரகசிய அறை** (The *'Secret Museum or Secret Cabinet) [[இத்தாலி]] நாட்டின்   [[நாபொலி|நேப்பில்ஸ்]] நகரத்தில்  அமைந்துள்ளது.  [[பொம்பெயி]] மற்றும் [[ஹெர்குலியம்]] ஆகிய இடங்களில் கண்டெடுக்கப்பட்ட,  
[[பண்டைய ரோம்]] மற்றும் [[பண்டைய கிரேக்கம்|பண்டைய கிரேக்கத்தின்]] தொன்மையான சிற்றின்ப கலைச் சிற்பங்கள் கொண்ட அருங்காட்சியகமாகும். 

பண்டைய [[இந்தியா]]வின் [[பொம்பெயி இலக்குமி|இலக்குமியின்]] நிர்வாண [[யானைத் தந்தம்|யானைத் தந்தத்திலாலான]] சிலை இவ்வருங்காட்சியகத்தில் வைக்கப்பட்டுள்ளது. 

இந்த இரகசிய அருங்காட்சியகத்தைக் காண மரியாதைக்குரிய, நன்கு படித்த நன்னடத்தை கொண்டவர்களுக்கு மட்டுமே அனுமதி அளிக்கப்படுகிறது.

==மேற்கோள்கள்==

==வெளி இணைப்புகள்==

*[http://www.secret-cabinet.com/ The Secret Cabinet]
* [http://www.archart.it/archart/italia/campania/campania.htm Erotica collections]  photographs
* [http://www.bbc.co.uk/radio4/history/pompeii.shtml BBC Radio: Pompeii]

==மேலும் படிக்க==
* Michael Grant and Antonia Mulas, *Eros in Pompeii: the Erotic Art Collection of the Museum of Naples*. New York: Stewart, Tabori and Chang, 1997 (translated from the original 1975 Italian edition).
* Walter Kendrick, *The Secret Museum: Pornography in Modern Culture'' (Berkeley: University of California Press, 1996) ISBN 0-520-20729-

பகுப்பு:இத்தாலிய அருங்காட்சியகங்கள்
ரகசியா

**ரகசியா ** (*Rahasya*, பிறப்பு: 25 செப்டம்பர் 1988)  இந்திய நடிகையும் வடிவழகியும் நாடக கலைஞரும் ஆவார்.

## திரைப்பட விவரங்கள்

## மேற்கோள்கள்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
அகாசுரன்

right|thumb|309x309px|அகாசுரன்,18-ஆம் நூற்றாண்டு ராசசுத்தான் ஒவியம்
thumb|கிருஷ்ணன் பாம்பு வடிவிலுள்ள அகாசுரனை அடக்குதல்
**அகாசூரன்** (*Aghasura*) என்பவன் இந்து மற்றும் வேத இதிகாசங்களின் கூற்றின்படி ஒரு அரக்கன் ஆவான். அகாசுரன் கம்சனின் தளபதிகளில் ஒருவன். புத்தனா மற்றும் பகாசுரானின் அண்ணணாவான்.

பாகவத புராணத்தின்படி கண்ணனைக் கொல்ல கம்சனால் அகாசுரன் அனுப்பப்படுகிறான். கண்ணன் நண்பர்களோடு விளையாடும் இடத்தில்  அகாசுரன் பெரிய பாம்பு வடிவு எடுத்து, வாயைத் திறந்து வைத்துக் கொண்டு காத்திருந்தான். மாடு மேய்த்துக்கொண்டிருந்த கண்ணனின் தோழர்கள்,  அதை மலைக்குகை என்று நினைத்துக்கொண்டு உள்ளே சென்று விட்டனர். மாயக்கண்ணன் அது என்னவென்று அறிந்துகொண்டான். சிரித்துக்கொண்டே உள்ளே சென்று அகாசுரன் வாயை மூடமுடியாதவாறு நின்றுகொண்டான். தன் உருவத்தை பெரிதாக்கினான். அசுரன் மூச்சு முட்டி இறந்தான். ஒன்றும் நடக்காதவாறு கண்ணன் நண்பர்களுடன் வீடு வந்து சேர்ந்தான்.

## மேலும் காண்க
* அசுரர்களின் பட்டியல்

## மேற்கோள்கள்

## வெளி இணைப்புகள்
*"The Killing of the Aghasura demon" - பாகவதம் (புராணம்), 10th Canto, பொழிபெயர்ப்பு: பக்திவேதாந்த சுவாமி பிரபுபாதா.

பகுப்பு:அசுரர்
டி. செல்வராஜ்

**டி. செல்வராஜ்** (இறப்பு 15 மே. 2016) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு  நடைபெற்ற தமிழ்நாடு சட்டமன்றத் தேர்தலில், உடுமலைபேட்டை தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழக சட்டசபைக்குத் தேர்ந்தெடுக்கப்பட்டார். பின்னர் 2001 ஆம் ஆண்டு சட்டமன்றத் தேர்தலில், அண்ணா திராவிட கழக வேட்பாளரான சி. சண்முகவேல் என்பவரால் தோற்கடிக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
ஈரோடு காசிபாளையம் மலேசிய முருகன் கோயில்

thumb|காசிபாளையம் முருகன்
**ஈரோடு காசிபாளையம் மலேசிய  முருகன்** அல்லது **பால முருகன் கோவில்** தமிழ்நாடு, ஈரோடு மாவட்டம், காசிபாளையம் என்ற ஊரில் அமைந்துள்ள ஒரு முருகன் கோவில் ஆகும். மலேசியாவில் உள்ள பிரசித்தி பெற்ற பெரிய முருகன் சிலை போன்று, 36 அடி முருகன் சிலை இங்கு நிறுவப்பட்டுள்ளது இதன் சிறப்பாகும்.

## அமைவிடம்
ஈரோடு மாவட்ட மாநகரப் பேருந்து நிலையத்திலிருந்து 5 கி.மீ. தொலைவிலும், இரயில் நிலையத்திலிருந்து 3 கி.மீ. தொலைவிலும் உள்ள காசிபாளையத்தில் பால முருகன்(மலேசிய  முருகன் கோவில்) அமைந்துள்ளது.

## விழாக்கள்
கந்தசட்டி விழா இங்கு மிகவும் சிறப்பாகக் கொண்டாடப்படுகிறது.

## வெளி இணைப்புகள்
*ERODE KASIPALAYAM MALAYSIA MURUGAN TEMPLE

பகுப்பு:ஈரோடு மாவட்டத்திலுள்ள முருகன் கோயில்கள்
அக்னிவேசர்

**அக்னிவேசர்** (, Agniveśa) என்பவர் ஒரு புகழ்பெற்ற ரிஷிகளில் (முனிவர்களில்) ஒருவர். இவர் ஆயுர்வேத மருத்துவம் பற்றி எழுதிய பழைய நூலாசிரியர்களில் ஒருவர்  இவர் ஆத்ரேய புனர்வசு முனிவரின் (ஆயுர்வேத மருத்துவத்தின் முன்னோடி) மாணவர். ஆத்ரேயரின் போதனைகளை அடிப்படையாகக் கொண்ட அக்னிவேஷ் தந்திரம் (அல்லது அக்னிஷ் சம்ஹிதை) என்னும் தற்போது கிடைக்காத ஆயுர்வேத உரையை இயற்றினார். மேலும் அக்னிவேசர் துவக்கிய மருத்துவப் பள்ளி அவர்  இயற்றிய
அக்னிவேச சம்ஹிதை என்ற நூலை
அடிப்படையாகக் கொண்டு இயங்கியது.  துவக்ககால ஆறு ஆயுர்வேத பள்ளிகளில் இதுவும் ஒன்றாகும். (மற்றவை பராஷரா, ஹரீதா, பீலா, ஜதுர்கர்னா மற்றும் க்ஷர்பானி).   

சரக சம்ஹிதை உரையில்: "இந்த தந்திரம் (அக்னிவேசா) அக்னிஷ்சாரால் எழுதப்பட்டு, சரகரால் திருத்தப்பட்டு, சரக சம்ஹிதை உருவாகியது" என குறிப்பிடுகிறது.
## மேலும் காண்க
* சரக சம்ஹிதை

## குறிப்புகள்

## மேற்கோள்கள்
* Ram Karan Sharma and Vaidya Bhagran Dash, *Agnivesa's Caraka Samhita,* Varanasi, Chowkhamba Sanskrit Studies XCIV (2006).  Vol. I: ; Vol. II: ; Vol. III: ; Vol. IV: ; Vol. V: ; Vol. VI: , Vol. VII: 

பகுப்பு:முனிவர்கள்
பகுப்பு:ஆயுர்வேதம்
தக்காளியில் ஒருங்கிணைந்த பயிர் பாதுகாப்பு

**தக்காளியில் ஒருங்கிணைந்த பயிர் பாதுகாப்பு** என்பது தக்காளி சாகுபடியில் அதன் பயிர்களை நன்கு பாதுகாப்பது குறித்த ஒரு செய்முறையாகும்

### சாகுபடி முறைகள்:

;நாற்றங்கால்
#	சரியான வடிகால் வசதியுடன் நாற்றங்காலை அமைப்பது மண் மூலம் தோன்றும் நோய்களை தவிர்க்க உதவும்.
#	குழித்ததட்டு நாற்றங்காலில் 300 கிலோ தென்னை நார்க்கழிவிற்கு ஒரு கிலோ சூடோமோனாஸ் புளோரசன்ஸ் கலந்து இடுதல் வேண்டும்.
#	நச்சுயிரி நோய்களுக்கு எதிர்ப்பு தன்மையுள்ள கலப்பின இரகங்களை தேர்வு செய்தல் வேண்டும்.
#	நாற்றங்காலில் உபயோகப்படுத்தும் வலைகள் சாறுண்ணும் பூச்சிகள் நுழையாதவாறு இருக்க வேண்டும்.
#	நாற்றங்காலில் ஒத்த வயதுடைய நாற்றுக்கள் ஒரே இடத்தில் இருக்குமாறு அமைக்க வேண்டும்.
;வயல்
#	ஒரு வரிசை செண்டு மல்லியை 14 வரிசை தக்காளிக்கு நடுவே தடுப்பு (அ) கவர்ச்சி பயிராக பயிர் செய்தல் வேண்டும்.
#	இரகங்களுக்கு 60 x 45 செ.மீ மற்றும் கலப்பினங்களுக்கு 90 x 60 செ.மீ இடைவெளி இருக்குமாறு நடுதல் வேண்டும்.
#	இலைத்துளைப்பான் பாதிப்பை தவிர்க்க 5சதம் வேப்பங்கொட்டை கரைசலை நட்ட 15வது நாள் தெளிக்க வேண்டும்.

### இயந்திர முறைகள்

#	இனக்கவர்ச்சி பொறியை எக்டருக்கு 5 என்ற எண்ணிக்கையில் வைப்பதன் மூலம் காய்ப்புழு தாய் அந்துப்பூச்சி நடமாட்டத்தை கண்காணிக்க இயலும்.
#	காய்ப்புழுவின் முட்டைகளை மேற்பகுதி மூன்று இலைகளை கண்காணிப்பதின் மூலம் சேகரித்து அழிக்க இயலும்.

### உயிரியல் முறைகள்

#	முட்டை ஒட்டுண்ணி டிரைக்கோகிரம்மா கைலோனிஸ் ஒரு லட்சம் / எக்டர் என்ற அளவில் பூக்கும் தருணத்தில் இருந்து ஆறு முறை விடுதல் வேண்டும்.
#	தக்காளி காய்ப்புழுவின் நச்சுயிரி (ஹெலிக்கோவெர்பா நச்சுயிரிஏஹசல்ஸ்)யை ஆரம்ப கட்டத்தில் மூன்று முறை தெளித்தால் காய்ப்புழுவின் எண்ணிக்கையை குறைக்கும்.
#	பாதிக்கப்பட்ட பழங்கள், நச்சுயிரிதாக்கப்பட்ட மற்றும் வாடல் நோய் தாக்கப்பட்ட செடிகளை சேகரித்து அவ்வப்போது அப்புறப்படுத்த வேண்டும்.
### ரசாயன முறைகள்
#	காய்ப்புழுவின் பாதிப்பை குறைக்க

ஏமாமெக்டின் பென்ஜோயேட்	-0.5 மிலிஃலி (அ)	
குளோர்நைட்ரோப்ரோனோஸ்	-0.5 மிலிஃலி (அ)	
ஸ்பைனோசேட்	-0.5 மிலி லி (அ)	
பேசில்லஸ் துhpஞ்சியன்ஸிஸ்	-2 கி/லி 	
இவற்றில் ஏதேனும் ஒன்றை தெளிக்கலாம்.	

#	 முன்கருகல் நோயைத் தவிர்க்க மேங்கோசெப் 2 கி/லி தெளிக்கலாம்.
#	 சேடிகளை சரியாக கட்டுவது பறவைக் கண் நோயை தவிர்க்க உதவும்.
#	 பாக்டீரியல் வாடல் நோயை தவிர்க்க ப்ளிச்சிங் பவுடர் 12 கிலோ/எக்டர் இடுதல், streptomycin தெளித்தல் மற்றும் பயிர் சுழற்சி ஆகியவற்றை பின்பற்ற வேண்டும்.
## உசாத்துணை
* வேளாண்மை சார்ந்த தொழில்  நுட்பங்கள் (நூல்), 2017 ஜூன், வேளாண்மைத் துறை, தர்மபுரி

பகுப்பு:வேளாண்மை
பகுப்பு:தக்காளி
ஆதித்யா கல்யாண்பூர்

**ஆதித்யா கல்யாண்பூர்** (*Aditya Kalyanpur*) இந்தியாவைச் சேர்ந்த ஒரு தபலா இசைக்கலைஞர் ஆவார். 1978 ஆம் ஆண்டு சூலை மாதம் 21 ஆம் தேதியன்று பிறந்தார். பஞ்சாப் கரானா முறையில் தபலா இசைத்து வருகிறார்.
## வாழ்க்கைக் குறிப்பு
ஆதித்யா கல்யாண்பூர் இந்தியாவின் மும்பை நகரத்தில் பிறந்தார். தனது ஐந்தாவது வயதில் தபலா வல்லுநர் மறைந்த அல்லா ரக்கா கான் மற்றும் அவரது மகன் சாகிர் உசைன் ஆகியோரின் வழிகாட்டுதலின் கீழ் தனது படிப்பைத் தொடங்கினார். மிதிபாய் கல்லூரியில் வணிகவியல் பட்டம் பெற்றார். 11 வயதாக இருந்தபோது வணிக ரீதியாக வாக் தாச்சுக்காக தனது குரு சாகிர் உசைனுடன் அறிமுகமானார்.

சிவ்குமார் சர்மா, அம்சத் அலி கான், பிரபா அத்ரே, என். ராஜம், சுல்தான் கான், சாகித் பர்வேசு, விசுமோகன் பட், சதீசு வியாசு, சூசாத் கான் மற்றும் நயன் கோசு உள்ளிட்ட கலைஞர்களுடன் இணைந்து இவர் இசைநிகழ்ச்சிகளுக்குச் சென்றுள்ளார்.  டி.என். கிருட்டிணன், என். ரமணி, யு. சிறீனிவாசு மற்றும் லால்குடி கிருட்டிணன் உள்ளிட்ட கர்நாடக கலைஞர்களுடனும் இவர் சென்றுள்ளார். ஏ.ஆர். கல்யாண்புட்டுடன் சுற்றுப்பயணம் சென்றார்.  
## விருதுகள்
* "முதல்" தர கலைஞராக அனைத்து இந்திய வானொலி
## மேற்கோள்கள்

## புற இணைப்புகள்
*Official Site
*MySpace
*Facebook Page
*Instagram Account
*Twitter Account
*YouTube Account
*New England School of Music

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:தபேலா இசைக் கலைஞர்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கணிதத்தின் மொழி

**கணிதத்தின் மொழி** (*language of mathematics*) என்பது இயல்மொழிகளின் (தமிழ், ஆங்கிலம்...) நீட்சியாகும். கணிதத்திலும் அறிவியலிலும் விதிகள், தேற்றங்கள், கணித நிறுவல்கள், பகுப்புவழி பகுத்தறிதல் தீர்மானங்கள் மேலும் பல முடிவுகளைச் சுருக்கமாகவும் நுட்பமாகவும் தெளிவாகவும் கூறுவதற்கு இது  பயன்படுகிறது. 

## கூறுகள்
கணித மொழியின் முதன்மைக் கூறுகள்:
* சாதாரணப் பயன்பாட்டுச் சொற்களைக் கூடுதலான நுட்பம் மற்றும்  குறிப்பிடத்தக்க வகையில் வருவிக்கப்பட்டப் பொருளுடையவையாகப் பயன்படுத்தல்.
::எடுத்துக்காட்டாக, தருக்கத்தில் "அல்லது" என்ற சொல்லானது "ஒன்று, மற்றது அல்லது இரண்டும்" என்ற பொருளைத் தரும். ஆனால், அதே சொல் சாதாராணப் பயன்பாட்டில் "அல்லது" என்ற சொல் "ஒன்று அல்லது மற்றது" என்றுதான் பெரும்பாலும் பொருள்படும்."இரண்டும்" என்ற அதிகமாகக் கொள்ளப்படுவதில்லை. இதேபோல வடிவவியலில் "கோடு" என்பது அகல அளவு பூச்சியமாகக் கொண்டமையும் ஒரு நேர் வடிவமெனப் பொருள்படும்.

* சொற்களை அவற்றின் சாதாரணப் பயன்பாட்டுப் பொருளிலிருந்து முற்றிலும் மாறுபட்டப் பொருளில் பயன்படுத்தல்.
::எடுத்துக்காட்டாக, நுண்புல இயற்கணித அமைப்பான "வளையம்" என்பது இயல்மொழியில் "வளையம்" என்பதன் பொருளுடன் சிறிதும் தொடர்பில்லாதது. மெய்யெண்கள், கற்பனை எண்கள் என்பவை இருவகையான எண்களே தவிர அவை ஒன்றைவிட ஒன்று மெய்யானதோ அல்லது கற்பனையானவையோ அல்ல.

* புதிதாக உருவாக்கப்பட்ட சொற்கள், சொற்றொடர்களின் பயன்பாடு.
::எடுத்துக்காட்டாக, பல்லுறுப்புக்கோவை, காப்பமைவியம் போன்ற சொற்கள்.

* சொற்களுக்கும் சொற்றொடர்களுக்கும் பதிலாகக் கணிதக் குறிகளைப் பயன்படுத்தல்
::எடுத்துக்காட்டாக, "A=B" என்ற குறியீடு "A சமம் B" எனவும் "\forall x" என்ற குறியீடு  எனவும் வாசிக்கப்படுகிறது.

* வாக்கியங்களின் பகுதியாக வாய்பாடுகளைப் பயன்படுத்தல்
::எடுத்துக்காட்டு வாக்கியம்: 
:::"e=mc^2 * என்பது [[ஐன்ஸ்டீனின் பொருண்மை - ஆற்றல் சமன்பாடு|ஐன்ஸ்டீனின் பொருண்மை - ஆற்றல் சமன்பாட்டை]] அளவுரீதியாக உருவகிக்கிறது.*" வாய்பாடுகளிலுள்ள எழுத்துக்கள் சூழலைப் பொறுத்து வெவ்வேறு  பொருள்படுபவை என்பதால் வாக்கியத்தோடு சேராமல் நிற்கும் வாய்பாடுகள் பொருளற்றவையாகும். 
:::: வாய்ப்பாட்டில்  தூல உடலின் ஆற்றலையும்  திணிவையும்,  ஒளீயின் வேகத்தையும் சுட்டுகின்றன.

## புரிதல்
கணிதத்தின் மொழியின் இத்தகையப் பண்புகளால் அதனைப் புரிந்து கொள்வது பொதுவாகச் சிரமமானது. இதனைச் சமாளிப்பதற்குக் கணித மொழி குறித்து சிறிதளவாவது முன்னறிதல் வேண்டும்.

மின்னியியல் உடற்செயலியல் வல்லுநர் எச். பி. வில்லியம்சின் கணித மொழியை மூளையின் செயற்பாடுகளோடு ஒப்பிட்டுள்ளார்.

## மேற்கோள்கள்


பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:கணிதம்
பகுப்பு:மொழி
அய்க்கண்

**அய்க்கண்** (செப்டம்பர் 1, 1935 – ஏப்ரல் 11, 2020) என்பவர் தமிழக எழுத்தாளரும், தமிழ்ப் பேராசிரியரும் ஆவார். இவர் 800 க்கும் மேற்பட்ட சிறுகதைகளும், நாவல்களும் எழுதியுள்ளார்

## பிறப்பும் கல்வியும்
இவர் திருப்பத்தூர் வட்டம் கோட்டையூரில் 01-09-1935 இல் பிறந்தார். இவரது இயற்பெயர் மு. அய்யாக்கண்ணு என்பது. கோட்டையூரில் தொடக்கக் கல்வியை முடித்தார். பள்ளத்தூர் அருணாச்சலம் செட்டியார் உயர்நிலைப் பள்ளியில் பள்ளிப் படிப்பையும், அழகப்பா பல்கலைக் கழகத்தில் பட்டப்படிப்பையும் முடித்தார். திருப்பத்தூர் ஆறுமுகம்பிள்ளை சீதையம்மாள் கல்லூரியில் தமிழ்ப் பேராசிரியராக சேர்ந்து தமிழ்த் துறைத் தலைவராகிப் பணி ஓய்வு பெற்றார். இவரது முதல் சிறுகதை, *வள்ளியின் திருமணம்* என்பது. இக்கதை ஆனந்த விகடனில் வெளிவந்துள்ளது.

## எழுத்துப் பணிகள்
தமிழக அரசு பதினாறு சிறந்த சிறுகதைகளைத் தேர்ந்தெடுத்து ஆங்கிலம் உள்ளிட்ட 22 மொழிகளில் மொழிபெயர்த்து வெளியிட்டுள்ளது. அதில் இவரது கதையும் இடம்பெற்றுள்ளது. அகில இந்திய வானொலி நிலையம் நடத்திய நாடகப் போட்டியில் இவர் எழுதிய நாடகம் முதல் பரிசு பெற்றது. இந்நாடகம் 19 தேசிய மொழிகளில் மொழிபெயர்க்கப்பட்டு வானொலியில் ஒலிபரப்பப்பட்டது. இவர் எழுதிய, மண் எனும் சிறுகதை தற்போது 12 ஆம் வகுப்பிற்குப் பாடமாக வைக்கப்பட்டுள்ளது. உலகத் தமிழ் எழுத்தாளா் சங்க சிவகங்கை மாவட்டத் தலைவராக இருந்தவர். தமிழக அரசின் அண்ணா விருது பெற்றவர்.

## படைப்புகள்
;சிறுகதைகள் :
* மண்ணின் மலர்கள்
* ஊர்மிளை
* தவம்
* விடிவெள்ளி
* வெள்ளைத் தாமரை
* நெல்லிக்கனி
* பரிமாணங்கள்
* கரிகாலன் கனவு
* நிழலில் நிற்கும் நிஜங்கள்
* தீர்க்க சுமங்கலி
;புதினங்கள்
* அவனுக்காக மழை பெய்கிறது
* இரண்டாவது ஆகஸ்ட் 15
* அதியமான் காதலி
;பிற வகை நூல்கள் :
* இளவெயினி
* நெய்தலில் பூத்த குறிஞ்சி
* நீயும் நானும் வேறல்ல
* என் மகன்
* அண்ணாமலை அரசர்.
* கல்லுக்குள் சிற்பங்கள்

## பாராட்டுகள், விருதுகள்
தமிழ் வளர்ச்சிக்கான சிறந்த நூலுக்கான முதல் பரிசை இவரது படைப்புகள் மூன்று முறை பெற்றுள்ளன. 2005 இல் மலேசியாவில் உலகத் தமிழ்மறை ஆராய்ச்சி மாநாடு நடைபெற்றது. அதில் உலகத் தமிழ் எழுத்தாளர் சிறுகதைப் போட்டியில் இவர் கதை முதல் பரிசு பெற்றது. பாரிஸ் தமிழ்ச் சங்கம் 2007 ஆம் ஆண்டு பாரதியாரின் 125 ஆவது ஆண்டு விழாவை முன்னிட்டு நடத்திய சிறுகதைப் போட்டியில் இவரது கதை முதல் பரிசு பெற்றது. குன்றக்குடி அடிகளாரிடம், நற்கதை நம்பி என்ற விருதும் பதக்கமும் பெற்றார். முன்னாள் மத்திய அமைச்சரிடம் ( ப. சிதம்பரம்) எழுத்து வேந்தர் எனும் விருதும் பெற்றுள்ளார். தமிழக அரசு இவருக்கு 2019 இல் அண்ணா விருது வழங்கிக் கெளரவித்தது. பாரிசுத் தமிழ்ச்சங்கம், உத்தரபிரதேச மாநில அரசு ஆகியன நடத்திய சிறுகதைப் போட்டியில் பரிசு பெற்றார்.

## மறைவு
பேராசிரியா் அய்க்கண் 2020 ஏப்ரல் 11 சனிக்கிழமை இரவு மாரடைப்பால் காலமானார்.

## மேற்கோள்கள்

## உசாத்துணை
*அரவிந்த், " எழுத்தாளர் அய்க்கண்" www.googleweblight.com பதிவு நாள் செப்டம்பர் 2011.
*பொதுத்தமிழ் மேனிலை இரண்டாம் ஆண்டு தமிழ்நாடு அரசு பாடநூல் கழகம்,சென்னை- பக்கம் 217.
*முகம் மாமணி, 100 சாதனையாளர்கள், மணிவாசகர் பதிப்பகம் 1994.

பகுப்பு:1935 பிறப்புகள்
பகுப்பு:2020 இறப்புகள்
பகுப்பு:தமிழக எழுத்தாளர்கள்
பகுப்பு:சிவகங்கை மாவட்ட மக்கள்
அழியும் நிலையில் உள்ள இந்திய வன விலங்குகளின் பட்டியல்

ரியோ+20 புவி உச்சி மாநாட்டில் 2018ஆம் ஆண்டிற்கான இந்தியாவின் செம் பட்டியல் வெளியிடப்பட்டது. இந்தியாவில் அழிந்து வரும் நிலையில் உள்ள 132 வகையான தாவரங்கள் மற்றும் விலங்குகள் இதில் உள்ளன.

## மிக அருகிய இனங்கள்

### கணுக்காலிகள்
* இராமேசுவரம் பெருஞ்சிலந்தி
* அலங்கார மரச் சிலந்தி

### பூச்சிகள்
* குள்ள காட்டுப் பன்றி - உறிஞ்சும் பேன்

### ஊா்வன
* மெட்ராஸ் ஸ்பாட் ஸ்கின்க் (*Barkudia insularis*)
* வடக்கு ஆற்று டெர்ராபின் (*Batagur baska*)
* சிவப்பு கிரீட கூரை ஆமை (*Batagur kachuga*)
* *சினிமாஸ்பிஸ் ஆனைகட்டியென்சிஸ்*
* அழுங்காமை 
* சொம்புமூக்கு முதலை 
* ஜெய்பூர் தரை கெக்கோ (*Geckoella jeyporensis*)
* குண்டியா இந்திய தவளை (*Indirana gundia*)
* தேரைத் தோல் தவளை (*Indirana phrynoderma*)
* ராவின் டார்ட் தவளை (*Micrixalus kottigeharensis*)
* சார்லஸ் டார்வின் தவளை (*Minervarya charlesdarwini*)
* தத்தாத்ரேயா இரவு தவளை (*Nyctibatrachus dattatreyaensis*)
* புனித தோப்பு புதர் தவளை (*Philautus sanctisilvaticus*)
* அம்போலி புதர் தவளை (*Pseudophilautus amboli*)
* குமிழ் தவளை 
* பச்சைக் கண் புதர் தவளை (*Raorchestes chlorosomma*)
* கிரீட் புஷ் தவளை (*Raorchestes griet*)
* கைகாட்டி புதர்த் தவளை
* மார்க்ஸ் புஷ்ஃப்ராக் (*Raorchestes marki*)
* மூணாறு புதர் தவளை (*Raorchestes munnarensis*)
* பொன்முடி புதர் தவளை 
* ஒளிரும் புதர் தவளை (*Raorchestes resplendens*)
* ஷில்லாங் குமிழி-கூடு தவளை (*Raorchestes shillongensis*)
* ஆனைமலை பறக்கும் தவளை (*Rhacophorus pseudomalabaricus*)
* சுசில் புதர் தவளை
* அம்போலி தேரை (*Xanthophryne tigerina*)
* மினர்வராயா முத்துராஜா

### பறவைகள்
* வெள்ளை வயிற்றுக் கொக்கு
* கானமயில் 
* பயேர் பொக்கார்டு 
* கரண்டி அலகு உள்ளான்
* வெண்முதுகுக் கழுகு 
* கருங்கழுத்துப் பாறு 
* மெலிந்த அலகு கழுகு
* வங்காள வரகுக்கோழி 
* பூகுன் பாடும்பறவை 
* இமய மலைக் காடை
* ஜெர்டன் கல்குருவி 
* செந்தலைக்கழுகு 
* நேசமான லேப்விங்
* கிறிஸ்துமஸ் தீவு போர்க்கப்பல் பறவை
* இளஞ்சிவப்பு தலை வாத்து 
* மஞ்சள் மார்புப் பன்டிங்
* சைபீரியக் கொக்கு 
* வன ஆந்தை

## குறிப்புகள்

பகுப்பு:இந்திய உயிரினங்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
வீங்கிய செல்கள்

**வீங்கிய செல்கள்** (*Bulliform cells*) என்பவை பெரிய, குமிழ் வடிவ புறத்தோல் செல்களாகும். இவை ஒரு வித்திலை தாவர இலையின் மேற்பரப்பில் ஒரு குழுவாக காணப்படுகின்றன. இவை பொதுவாக இலையின் மைய நரம்பின் அருகில் காணப்படுகின்றன. இவை அளவில் பெரிய, நிறமற்ற வெற்றுசெல்கள் ஆகும்.

## செயல்பாடு
போதுமான அளவு நீர் கிடைக்கும்போது இச்செல்கள் நீரை உறிஞ்சி விரைப்படைகின்றன. விரைப்படைவதால், இலை நீண்டு விரிவடைகின்றன. நீர் பற்றாக்குறையின்போது இச்செல்கள் நீரை இழந்து தளர்வடைகின்றன. தளர்வடையும் போது இலைகள் வெளிக்காட்டாமல் சுருண்டு விடுகின்றன. இதனால் நீரிழப்பு குறைக்கப்படுகிறது. இவ்வாறு வீங்கிய செல்கள் சாதகமற்ற சூழலில் நீரிழப்பை தடுக்க உதவுகின்றன. வறட்சி காலங்களில் புல் தாவரங்களில் நுண் குமிழ்களின் மூலம் ஏற்படும் நீரிழப்பு, வீங்கிய செல்களை தூண்டி இலையை மேற்புறமாக மடித்து மூடிக்கொள்ளச் செய்கிறது. சாதகமான சூழலில் வீங்கிய செல்கள் அளவில் பெரிதாகி இலைகளை மீண்டும் திறக்க உதவுகின்றன. இலைகள் மடிந்து கொள்வதால் சூரிய ஒளி படாமல் தவிர்க்கப்படுகிறது. எனவே நீராவிப்போக்கு குறைக்கப்படுகிறது. இந்த நிகழ்வு பெரும்பாலும் ஒருவித்திலைத் தாவரங்களில் குறிப்பாக புல் தாவரங்களில் காணப்படுகிறது. வறண்ட மற்றும் ஈரமான சுழலில் இலைகளை மடிக்கவும், சுருட்டவும் வீங்கிய செல்கள் உதவுகின்றன. 

## மேற்கோள்

பகுப்பு:தாவர உடற்கூற்றியல்
பூஜ்ய நிழல் நாள்

**பூஜ்ய நிழல் நாள்** (Zero Shadow Day) என்பது நிழல் காண இயலா நாள் அதாவது சூரியன் நேரடியாக நம் வாழும் பகுதிக்கு மேல் சிகர எல்லையில் உள்ள நாள் ஆகும். சூரிய ஒளியினால் உண்டாகக் கூடிய ஒரு பொருளின் நிழலைக் கொண்டு நம்மால் சூரியனின் இயக்கம், சூரிய ஆரம், பூமியின் நேரம், நாம் இருக்கக்கூடிய இடத்தின் அட்சரேகை அமைப்பு  ஆகியவற்றை கண்டறியலாம்.  பொதுவாக, சூரியனால் உருவாகும் ஒரு பொருளின் நிழல் சூரிய உதயத்தில் அதிக நீளத்தோடு இருக்கும். இந்த நிழலானது நீளத்தில் குறைந்து கொண்டே வந்து உச்சி வேளையில் மிகக்குறைந்து, பின் மீண்டும் சூரியன் மறையும் வரை வளர்ந்து அதிகமாகிக் கொண்டே செல்லும். ஆனால், ஓர் வருடத்தின் இரண்டு நாட்களில் மட்டும் பொருளின் நிழலானது அப்பொருளுக்கு மிகச் சரியாக கீழே விழுவதால் நம்மால் அப்பொருளின் நிழலைக் உச்சி மதிய வேளையில் கூட காண இயலாது. அந்த நாட்கள் நிழல் காணஇயலா நாள் அல்லது பூஜ்ய நிழல் நாள் என்றழைக்கப்படுகிறது. பொருளின் அடியில் தோன்றும் இந்த நிழலினை சில சிறிய உபகரணங்கள் கொண்டு நம்மால் காண இயலும்.

## பூஜ்ஜிய நிழல் நாள் எப்போது தோன்றும்?

நம் புவியானது, தன்னைத்தானே சுற்றிக்கொண்டு, சூரியனை நீள்வட்டப்பாதையில் சுற்றி வருகின்றது. பூமியின் அச்சானது சூரியனைச் சார்ந்து 23.45°கோணத்தில் (தோராயமாக 23.5°) சாய்வாக சுற்றுகிறது. இதனால் பருவநிலை மாறுபாடுகள் உண்டாகின்றது.

இதேபோல் பூமியின் தென்துருவம் சூரியனை நோக்கி 23.5° சாய்வாக உள்ளபோது வட துருவம் நீண்ட இரவும் தென்துருவம் நீண்ட பகலும் கொண்டிருக்கும். இதனை ஜூன் சங்கிராந்தி என்பர்.

### பூஜ்ய நிழல் நாள் எப்பகுதியில் உருவாகும் ? எந்த மாதத்தில் உருவாகும்?

பூமியின் நிலநடுக்கோட்டிலிருந்து அட்சரேகை 23.5° அளவில் உள்ள தென் மண்டலப் பகுதியும், (மகரரேகை)  மற்றும் 23.5° உள்ள வட மண்டலப்பகுதியும் (கடக ரேகை) வருடத்தின் இரண்டு நாட்களில் சூரியனை மிகச் சரியாக அதன் சிகர உச்சியில் (Zenith) பெறும். இங்கு பூஜ்ய நிழல் நாள் ஏற்படும். வடதுருவ மகரரேகையில்  +23.5° மற்றும்  +90° வரை உள்ள பகுதிகளும் தென் துருவ கடகரேகையில் -23.5° மற்றும் -90° வரை உள்ள பகுதிகளில் சூரியன் சிகர உச்சியை அடையாது. எனவே அப்பகுதிகளில் இந்த சூரிய நிகழ்வு நடைபெறாது. இந்த சூரிய நிகழ்வு டிசம்பர் சங்கிராந்தி மற்றும் உத்தராயணம் இடைப்பட்ட காலத்திலோ அல்லது உத்தராயணம் மற்றும் ஜூன் சங்கிராந்திக்கு இடைப்பட்ட காலத்திலோ அல்லது ஜூன் சங்கிராந்தி மற்றும் தட்சிணாயணத்தில் இடைப்பட்ட மாதத்திலோ ஏற்படும்.

பூமியின் நிலநடுக் கோட்டின் வட அல்லது தென் துருவத்திலிருந்து சூரியனுக்கு உள்ள கோணத் தொலைவை சூரியனின் சாய்வுத் தொலைவு என்போம். எப்போது இந்தத் சூரியனின் சாய்வுத் தொலைவு நம் பகுதியின் அட்சரேகையின் மதிப்புக்கு சமமாக உள்ளதோ, அப்போது சூரியனானது அப்பகுதியில் சிகர உச்சியை அடையும். இதனால் உருவாகும் நிழலானது அப்பொருளுக்கு அடியிலே சில மணித்துளிகள் நீடிப்பதால் நம்மால் அப்பொருளின் நிழலை காண இயலாது.

## மேற்கோள்கள்

பகுப்பு:வானியல் நிகழ்வுகள்
பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்